ต้องตรวจสุขภาพเพื่อ ต่อ ประกัน เพราะลืมจ่าย ผล ตรวจ CBC คือ WBC : 5000 HB : 9.6 HCt : 30 MCV : 73.8 MCH : 23.8 ปรากฏว่า ได้รับหนังสือ แจ้ง ว่า " ไม่คุ้มครองจากอาการที่เกี่ยวข้องจากโรคโหิตจาง " มันมีกี่โรคอะคะ โรคหัวใจตีบ, โรคเส้นเลือด ฯลฯ เครียดอะคะ กลัวจ่ายไปเรื่อยๆๆๆๆ. แล้วโดนปฏิเสธค่ารักษาพยาบาลคะคุณ รบกวนช่วยไขข้อข้องใจเกี่ยวกับ คำประโยคนี้หน่อยคะ มีกี่โรคอย่างเช่นโรคอะไรที่เกี่ยวข้องกับโรคหิตจางคะ ไม่กล้าเซ็นอะคะะะเะ
สวัสดีค่ะ โลหิตจาง(anemia)หรือภาวะซีด เป็นภาวะที่ร่างกายมีปริมาณเม็ดเลือดแดงในเลือดน้อยกว่าปกติ ทำให้นำออกซิเจนไปยังเซลล์และเนื้อเยื่อในอวัยวะต่าง ๆ ได้น้อยลง สาเหตุของโลหิตจาง แบ่งออกเป็น1.การเสียเลือดไม่ว่าจะเป็นการเสียเลือดแบบฉับพลัน เช่น อุบัติเหตุ การผ่าตัด การคลอดบุตรและการแท้งบุตร หรือเป็นการเสียเลือดทีละน้อยแบบเรื้อรัง เช่น เสียเลือดจากการมีประจำเดือนที่มีปริมาณเยอะ ประจำเดือนมาหลายวัน เสียเลือดจากโรคริดสีดวงทวาร โรคพยาธิปากขอ เป็นต้น ซึ่งการสูญเสียเลือดแบบเรื้อรังนี้ยังก่อให้เกิดอาการขาดธาตุเหล็ก (Iron Deficiency Anemia) ตามมาภายหลังได้2.การสร้างเม็ดเลือดแดงน้อยลง ซึ่งมีหลายสาเหตุ ได้แก่- การขาดสารอาหารเป็นผลมาจากการรับประทานอาหารที่ได้รับสารอาหารไม่ครบถ้วน โดยเฉพาะธาตุเหล็กวิตามินบี 12 หรือกรดโฟลิก ซึ่งเป็นองค์ประกอบที่จําเป็นต่อการสร้างเม็ดเลือดแดง- ฮอร์โมนภายในเลือดจะมีฮอร์โมนที่ชื่อว่า อิริโธรโพอิติน (Erythropoietin) ที่ผลิตได้จากไต มีหน้าที่ในการกระตุ้นไขกระดูกในการสร้างเม็ดเลือดแดง แต่เมื่อร่างกายมีฮอร์โมนชนิดนี้ต่ำกว่าปกติจะส่งผลให้เกิดภาวะเลือดจางได้- ภาวะโรคเรื้อรังโรคเรื้อรังหรือการรักษาโรคเรื้อรังบางโรคจะส่งผลกระทบต่อการสร้างเม็ดเลือดแดง โดยการทำลายไขกระดูก เช่น โรคมะเร็งบางชนิด การติดเชื้อ HIV โรคไตวายเรื้อรัง หรือโรคข้ออักเสบรูมาตอยด์- การตั้งครรภ์ภาวะโลหิตจางสามารถเกิดขึ้นได้กับหญิงตั้งครรภ์ โดยเฉพาะในช่วงอายุครรภ์ 6 เดือนแรก เนื่องจากการขาดสารอาหารประเภทธาตุเหล็กและกรดโฟลิก รวมไปถึงการเปลี่ยนแปลงต่าง ๆ ในเลือด- โรคเกี่ยวกับไขกระดูกเช่น ไขกระดูกฝ่อ มะเร็งในไขกระดูก หรือการติดเชื้อในไขกระดูก จะส่งผลต่อการสร้างเม็ดเลือดแดงเช่นกัน เนื่องจากไขกระดูกมีหน้าที่ในการสร้างเม็ดเลือดแดง เกร็ดเลือด และเม็ดเลือดขาว เมื่อไขกระดูกไม่สามารถสร้างเซลล์เม็ดเลือดได้ จึงทำให้ปริมาณเม็ดเลือดแดงในเลือดลดน้อยลง3. การทำลายเม็ดเลือดแดงมากกว่าปกติเช่นโรคธาลัสซีเมีย(Thalassemias) โรคพร่องเอนไซม์ G-6-PD การทำลายเม็ดเลือดแดงที่เป็นผลมาจากการติดเชื้อ ภาวะม้ามโต เป็นต้นส่วนอาการของโรคโลหิตจาง ได้แก่รู้สึกเหนื่อยง่าย อ่อนเพลีย มีริมฝีปาก เยื่อบุตา, มือ, เท้า, รวมถึงผิวหนังซีดกว่าปกติ มึนงง เวียนหัวง่าย ภูมิต้านทานโรคลดลง หากโลหิตจางรุนแรงอาจทำให้เกิดภาวะหัวใจวายได้ สำหรับในเด็กอาจมีผลต่อการพัฒนาของสมอง ทำให้ระดับสติปัญญาด้อยกว่าเกณฑ์ได้จะเห็นว่าโลหิตจางมีสาเหตุที่หลากหลายค่ะ อีกทั้งอาการและอาการแสดงก็ขึ้นกับระดับความรุนแรงและเรื้อรังแค่ไหน ทั้งนี้แนะนำให้ ไปพบแพทย์เพื่อตรวจหาสาเหตุก่อนค่ะ จะได้รักษา หากเป็นโรคที่สามารถรักษาหายขาดได้ จะได้ทำประกันชีวิตต่อได้โดยไม่มีข้อยกเว้นค่ะ แต่หากจำเป็นต้องต่ออายุประกันในช่วงที่ยังไม่ได้รับการวินิจฉัยและรักษา แนะนำปรึกษากับตัวแทนประกันชีวิตก่อนจะได้ไม่ผิดพลาด รวมทั้งนำใบแจ้งผลเลือดไปปรึกษาด้วยแพทย์ค่ะ